Boken til Friedrich Albert Lange var innflytelsesrik og var nok grunnen til at folk begynte å diskutere La Mettries tanker på alvor, og at boken i 1875 ble utgitt i en tysk oversettelse som hadde flere opplag. Tittelen var lett å huske og sørget for at La Mettrie ble kjent, men det førte også til en overfladisk klassifisering av forfatteren som tilhenger av en mer enkel og grovt mekanistisk materialisme. Denne oppfatningen har blitt hengende ved ham helt frem til i dag, selv om det med Panajotis Kondylis bok om opplysningen fra 1981 også finnes et mer differensiert syn på La Mettries posisjon. Kondylis bok var bakgrunnen for en ny tysk oversettelse av La Mettries bøker i 4 bind. Ved siden av ble for første gang også de bøkene som La Mettrie selv aktet som sine viktigste, oversatt. Blant andre følger av boken var flere monografier (Sutter, Christensen, Jauch; s.n.) og den litterære behandlingen av La Mettries sentrale ideer i romanen («Kjærlighetens øyeblikk») av Martin Walser.